Dèłi el ze un teritorio de ła India nordosidental, keło ke ospita ła kavedal nasional inte el distreto de Nova Dèłi. El konfina a est ko el Utâr Prâdéš, a sud ovest e nord ko el Hâriàna. El teritorio el se kata a i pie de i Monti Aravałi, so łe rive de el fiume Iamuna, afluente de drita de el Ganje. El klima el ze umido subtropegal , influensà da el efeto de i monsoni. Ła superfisie urbana ła ze de 700 km², keła rural de 783 km². Łe sità prinsipałi łe ze Nova Dèłi e Nažafgar. El 82% de ła popołasion el ze induista, el 12% islamego, el 4% . El ze un gran nodo feroviario e markà de sereałi e koton. Łe ge ze industrie tesiłi, mekanege, de ła goma e kimege. 'Nkora inportante el ze el artizanà tradisional de oro, arzento e rikami.